BE, Hungaria dhe refugjatët
Hungaria akuzohet për shkeljen e ligjit ndërkombëtar në trajtimin e refugjatëve
Amnesty International ka akuzuar Hungarinë për shkeljen e ligjeve të shumta ndërkombëtare dhe evropiane të të drejtave të njeriut në trajtimin e krizës së refugjatëve. Mijëra emigrantë dhe refugjatë vazhdojnë të kalojnë çdo ditë nëpër Ballkan dhe në Hungari. Muajin e kaluar më shumë se 50 trena si ky – secili me më shumë se 1000 emigrantë - kanë mbërritur në kufi të Kroacisë me Hungarinë. Një gardh i ri është duke u ndërtuar në anën hungareze të kufirit. Derisa të përfundojë, këta emigrantë janë duke u lejuar të vazhdojnë të kalojnë për të shkuar në Austri. Gjatë pritjes së homologut të tij kroat në Budapest të mërkurën, János Adër, presidenti i Hungarisë mbrojti trajtimin e krizës së refugjatëve të vendit të tij. Presidentja e Kroacisë Kolinda Grabar - Kitaroviç, mbështeti thirrjen e Hungarisë për kontrolle më të forta kufitare në të gjithë Evropën. Grupi i të drejtave të njeriut Amnesty International thotë se Budapesti ka shkalur dy ligjet ndërkombëtare të të drejtave të njeriut dhe legjislacionin e Bashkimit Europian. thotë Barbara Cernukovska, e Amnesty International. Amnesty International thotë se policia hungareze përdori forcë të tepruar kundër emigrantëve pasi Hungaria mbylli kufirin e saj Serbinë muajin e kaluar. Grupet e të drejtave të njeriut thonë se kriza e refugjatëve ka nxjerrë në pah përçarjen e Evropës mbi emigracionin. Duke iu drejtuar Parlamentit Evropian të mërkurën, kancelarja gjermane Angela Merkel bëri thirrje për unitet: Ministrat e BE-së ranë dakord të enjten të përshpejtojnë dëbimet e azilkërkuesve të refuzuar. Ata shpresojnë të frenojnë valën e mijëra emigrantëve ekonomikë që arrijnë së bashku me refugjatët që ikin nga lufta dhe persekutimi.